फरीदाबाद. हरियाणा विद्यालय शिक्षा बोर्ड की 10वीं और 12वीं की परीक्षा मंगलवार से चाकचौबंद व्यवस्था के बीच शुरू हो रही है। किसी तरह की गड़बड़ी न हो। सभी केंद्रों पर पैनी नजर उड़नदस्ते रखेंगे। जिले में 79 केंद्र बनाए गए हैं। इनमें दो शिफ्टों में परीक्षा होगी। दसवीं और बारहवीं की परीक्षा में 22,266 परीक्षार्थी भाग ले रहे हैं। केंद्र पर परीक्षा शुरू होने के 10 मिनट बाद पहुंचे तो प्रवेश नहीं मिलेगा।
वॉट्सअप पर भेज सकते हैं सूचना : बोर्ड ने वॉट्सअप नंबर 8571867627 जारी किया है। इस पर परीक्षा संबंधी सूचनाएं सीधे बोर्ड मुख्यालय को भेज सकते हैं। नकल विहीन संचालन और परीक्षा प्रणाली को पारदर्शी बनाने के लिए यह नंबर जारी किया गया है। इस पर आने वाली सूचनाओं पर त्वरित कार्रवाई होगी। इस संबंध में सभी को दिशा-निर्देश जारी कर दिए गए हैं।
100 मी. के दायरे में फोटोस्टेट की दुकानें रहेंगी बंद
परीक्षा को लेकर धारा 144 लागू : जिले में परीक्षाओं के मद्देनजर जिलाधीश एवं उपायुक्त समीरपाल सरो ने धारा 144 लगाने के आदेश दिए हैं। परीक्षाएं 7 से 25 मार्च तक सुबह 10ः30 से दोपहर 1ः30 बजे तक सेकेंडरी (रेगुलर-ओपन स्कूल) की होगी। 7 मार्च से 8 अप्रैल तक दोपहर 2ः30 से 5ः30 बजे तक सीनियर सेकेंडरी (रेगुलर-आॅपन स्कूल) निर्धारित है। विदाउट सेमेस्टर 8 मार्च से 31 मार्च तक सुबह 10ः30 से दोपहर 10.0 बजे तक सेकेंडरी (री-एपियर) फस्ट व सेकेंड सेमेस्टर और 7 मार्च से 7 अप्रैल तक दोपहर 230 से 5ः00 बजे तक सीनियर सेकेंडरी (री-एपियर) फर्स्ट व सेकेंड सेमेस्टर की परीक्षाएं होंगी। इन परीक्षाओं को निर्विघ्न एवं सुचारू रूप से कराने के उद्देश्य से जिलाधीश समीरपाल सरो ने परीक्षा केन्द्रों के 100 मीटर के दायरे में फोटोस्टेट मशीन के संचालन व आमजन के बेवजह आवागमन पर प्रतिबन्ध लगा दिया है।
hin_Deva hin_Deva hin_Deva hin_Deva